કાલોલ નગરમાં દિવાળીના તહેવારો પહેલાં ચોમાસા દરમિયાન તુટી ગયેલા નગરના રસ્તાઓના સમારકામ અંગેનું ટેન્ડર પાલિકા દ્વારા રહસ્યમય રીતે ફળવી દેવાયું હોવાથી સભ્યો અસંમજસમાં હતા, જે સમારકામ દરમિયાન નગરના કેટલાક વિસ્તારમાં ખાડા પુરવા માટે ડામરના લપેડા મારી દીધા હતા, તો કેટલાક માર્ગો પર ડામરરોડનું એક લેયર પાથરી દઈને દીવાળી અગાઉ જ બિલ મંજુર કરી દેતા સમગ્ર કાલોલ નગરમાં ચર્ચાઓ જામી હતી, અત્રે ઉલ્લેખનીય છે કે આ ટેન્ડર અને બિલ મંજૂર કરી દીધાની કોઈ પ્રકિયા કે ફળવણીની મંજૂરી પણ પાલિકાની સામાન્ય સભામાં મેળવી નથી કે કાલોલ નગરપાલિકાના કોર્પોરેટરોને પણ જાણ કરવામાં આવી નથી, તો સમગ્ર ખર્ચ અને બિલોની મંજુરી કયા મથાળે ઉધાર્યો છે ?